kardosdrur/scandi-wiki huggingface dataset:
IATE



Inter-Active Terminology for Europe – (EU's terminologiske database) 
(Erstatning for den tidligere anvendt "EURODICAUTOM")

Det overordnede mål for IATE-projektet har været at udvikle en fælles termdatabase bestående af de termbaser, der allerede er udviklet i EU's oversættelsesinstitutioner:
 EU-Kommissionen
 EU-Rådet
 EU-Parlamentet
 EU-Revisionsret
 EU-Oversættelsescentret
IATE samler alle de individuelle termdatabaser, der tidligere blev brugt i EU's forskellige oversættelsestjenester (f.eks. Eurodicautom, TIS og Euterpe). 

IATE-databasen åbnede officielt medio 2007. Specificationen er baseret på ISO 12620, en international standard til udveksling af informationstyper i eksisterende termdatabaser.

For tiden indeholder databasen 8,7 millioner termer, 500.000 forkortelser og 100.000 fraser, og den dækker alle de 23 officielle EU-sprog. Omfanget af basens indhold for hvert enkelt sprog afhænger af, hvor lang tid sproget har været officielt EU-sprog. 
Det langsigtede mål er at opnå samme indholdsmæssige dækning for alle de officielle sprog. 

Databasen forvaltes i fællesskab af alle de større EU-institutioner:
 EU-kommissionen
 EU-Parlamentet
 EU-Rådet
 EU-Domstolen
 EU-Revisionsret
 EØSU (Det Europæiske Økonomiske og Sociale Udvalgs forretningsorden)
 EU-Regionsudvalget
 Den Europæiske Centralbank
 Den Europæiske Investeringsbank
 EU-Oversættelsescentret

Eksterne henvisninger 
 Link til IATE på Europaportal
 Oversættelsescentret for Den Europæiske Unions Organer (CdT) 

EU
Ordbøger
Leksika
Opslagsværker
Prima Nocte (album)

Prima Nocte er det tredje album fra Suspekt som blev udgivet 1. oktober 2007. Ligesom de foregående to plader er denne også produceret af Rune Rask og Troo.L.S, som også medvirker på flere numre. Udgivelsen af dette album, blev offentligtgjort på Roskilde festivalen hvor de optrådte i 2007. Prima Nocte er latin og betyder "første nat".

Spor 
 Numero Uno
 Prima Nocte
 Proletar (Hvor Jeg Står)
 Rådne Minder
 Klam Fyr
 Fuck Af feat. U$O & L.O.C.
 Midt I En Drøm
 Din Største Fan feat. L.O.C.
 Sut Den Op Fra Slap
 Nulpunktet
 Stikkeren Er Et Kamera feat. Marwan
 Det Ikk Vores
 Amore Infelice
 Tabuisme

Referencer 

Suspekt-album
Album fra 2007
Rapalbum
Elkøretøj

Et elkøretøj (forkortelse af elektrisk køretøj) er et køretøj, der kører på elektricitet og som derfor er meget støjfrie.

Eksempler på elkøretøjer er eldrevne kørestole, elbiler, elektrisk tog, elscooter, elløbehjul og elcykel. I Danmark findes elektriske lastbiler som skraldevogne og mælkebil.

Det er en ulempe at elkøretøjer ikke støjer så meget, da fodgængere og cyklister så skal være ekstra påpasselige i trafikken.

Se også 
 Elbil
 Hybridbil

Kilder/referencer
Live!! +one

Live!! +one er en live ep fra det britiske heavy metal band Iron Maiden. Den blev oprindeligt kun udgivet i Japan i november 1980. Alle numre blev indspillet live på Marquee Club i London 4. juli 1980. Indspilningen af "Sanctuary" på denne ep kan ikke findes andre steder, mens resten af sporene kan findes som diverse B-sider.

I 1984 blev ep'en udgivet i Grækenland med en udvidet sporliste, men kun "I've Got the Fire" blev indspillet i Marquee Club. De andre spor blev taget fra Maiden Japan ep'en og "Prowler" blev taget fra bandets debutalbum Iron Maiden.

Spor

Japansk udgivelse

A-side
 "Sanctuary (live)"
 "Phantom of the Opera (live)"

B-side
 "Drifter (live)"
 "Women in Uniform"

Græsk udgivelse

A-side
 "Drifter (live)"
 "Phantom of the Opera (live)"
 "Women in Uniform"
 "Innocent Exile (live)"

B-side
 "Sanctuary (live)"
 "Prowler"
 "Running Free (live)"
 "Remember Tomorrow (live)"
 "I've Got the Fire (live)"

Musikere
Paul Di'Anno – vokal
Dave Murray – guitar
Dennis Stratton – guitar, baggrundsvokal på "Drifter"," "Phantom of the Opera", "Women in Uniform", "Sanctuary", "I've Got the Fire" og "Prowler"
Adrian Smith – guitar, baggrundsvokal på "Innocent Exile", "Running Free" og "Remember Tomorrow"
Steve Harris – Bas, baggrundsvokal
Clive Burr – trommer

Iron Maiden-album
Livealbum fra 1980
Album fra 1980
Herut

Herut (Hebraisk: חרות, "Frihed") var det store politiske højre-fløjs-parti i Israel fra 1948 indtil dets formelle sammensmeltning med andre partier i Likud i 1973. Herut var en tilhænger af den revisionistiske zionisme. 

Menachem Begin var en af partiets kendte skikkelser.

Politiske partier i Israel
Hebraiske ord og vendinger
Elektriske maller

Elektriske maller (familie Malapteruridae) er det almindelige navn for adskillige arter af ferskvandslevende maller med evnen til at give elektriske stød på op til 350 volt. Elektriske maller findes i flere dele af Afrika. Elektriske maller er som regel nataktive og lever primært af andre fisk. De kan blive så store som 90 cm lange og veje mere end  18 kg. Elektriske maller var kendt så langt tilbage som i Det gamle Egypten. Der er to slægter og over 12 kendte arter, hvoraf de fleste er dværgarter mindre end 30 cm lange.

Se også 
 Maller
 Elektrisk ål
 Elektrisk rokke

Kilder/referencer 
 Animal Diversity Web 
 Integrated Taxonomic Information System report 
 
 

Maller
Maller
Grønlandshavet

Grønlandshavet er er den del af Atlanterhavet på 1,2 millioner kvadratkilometer, som ligger mellem Island, Jan Mayen, Svalbard og Grønland. I nord danner linjen mellem nordspidsen af Spitsbergen og nordspidsen af Grønland grænse til Polarhavet. Mod Norskehavet afgrænses Grønlandshavet af en linje fra sydspidsen af Svalbard, over Jan Mayen til østspidsen af Island. I sydvest danner linjen fra nordvestspidsen af Island til Kap Nansen på Grønland (68°15'N) grænse til Atlanterhavet. I mange sammenhænge regnes Grønlandshavet som en del af Norskehavet. I nord danner Nansenryggen fra nordkysten af Svalbard til nordkysten af Grønland overgangen til Polarhavet, mens Mohnryggen mellem Jan Mayen og sydspidsen af Svalbard afgrænser Grønlandshavet til Norskehavet. I de centrale områder har Grønlandshavet en dybde på ca. 3500 m. Ud for kysten af Nordøst-Grønland har kontinentalsokkelen en bredde på op til 200 km, mens kontinentalskråningen ned mod dybhavsbassinet befinder sig nær land ud for Spitsbergen.

Geografi 
Den Internationale Hydrografiske Organisation fastligger Grønlandshavets grænser:

 Nord: Linje fra Spitsbergens nordligste punkt til Grønlands nordligste punkt.
 Øst: Spitzbergens vestkyst
 Sydøst: en linje fra vest-Spitszbergens sydligste punkt (Sørkapp-land) til Jan Mayens nordligste punkt, Jan Mayens vestkyst til øens sydligste punkt, der følger grænsen en linje til fjeldet Gerpir, Suður-Múlasýsla, i det østlige Islands. (65° 05′ n, 13° 30′ w).
 Sydvest: En linje fra Straumness (Islands nordvestligste punkt) til Kap Nansen (68° 15′ n, 29° 30′ v) i Grønland.
 Vest: Grønlands øst og nordkyst mellem Kap Nansen og øens nordligste punkt.

Det dybeste sted er Molloy-dybet i Framsundet, som ligger 5669 meter under havoverfladen.

Med et areal på 1.205.000 km² har Grønlandshavet et vandrumfang på 2.408.000 km³. Det en gennemsnitsdybde på 1440 meter.

referencer 

Havet
Randhave i Atlanterhavet
Sahaba

Sahaba, Sahabah eller Ṣaḥābah (arabisk : الصحابة, med betydningen følgesvende) betegner mennesker, der fulgte Muhammed, islams mest hellige og betydningsfulde profet. Formen Sahaba el. Sahabah er flertalsform; den singulære form er Ṣaḥābi (fem. Sahabiyyah).

Indenfor sunnisme betragtes enhver der kendte til, havde mødt eller set profeten Muhammed, og som derudover tilkendegav sig til islam som religion, for at være en sahābi (følgesvend). Som de mest prominente følgesvende regnes sædvanligvis en skare på 50-60 personer, der tilhørte den gruppe, der var tæt knyttet til Muhammed. Den sunnitiske rets og troslære betragter enhver sahabi som et fremragende eksempel på en god muslim, oftest ved at citere et eller flere koraniske fraser for at underbygge denne udlægning. I modsætning til denne holdning er en shahaba indenfor shiisme ikke betegnet i ligeså bred forstand. Teknisk set ligger betegnelsen sahaba indenfor shiisme sig mere op ad en følgesvend og fælle i bogstavelig forstand, dvs. har fulgt, arbejdet eller levet med. Derudover begrænses betegnelsen yderligere ved, at ikke alle muslimer, der har fulgt profeten, som værende identiske med det bedste forbillede (dvs. opfattelsen af at der også kan være dårlige fæller).

Islam
Kristen-Socialisterne

Kristen-Socialisterne var et dansk politisk parti, der blev grundlagt i 2005 og fik godkendt partinavn 24. maj 2007. Partiets ideologi var kristensocialismen. Partiet arbejdede på grundlag af det kristne livssyn og næstekærlighedsbudet for at forbedre forholdene for de svageste i samfundet. Partiet var placeret på den politiske venstrefløj. Partiet blev nedlagt i efteråret 2008.

Noter 

Etableret i 2005
Ophørt i 2008
Tidligere politiske partier i Danmark
Kristne Socialister
Kristensocialisme

Kristensocialismen er en syntetisering af det kristne livs- og menneskesyn med socialismen.

Betegnelserne kristensocialister og kristensocialismen referer ofte til dem på den kristne venstrefløj, hvis politik er både kristen og socialistisk og som ser disse to ting som værende indbyrdes forbundet. Bredt forstået, kan denne kategori inkludere befrielsesteologi og det sociale evangeliums lære. Begreberne bruges i denne sammenhæng af organisationer som Kristen-Socialisterne, et kristent dansk parti. Begreberne indbefatter fortidens skikkelser som nittende århundredes forfatter Frederick Denison Maurice (The Kingdom of Christ, 1838) og Francis Bellamy — Baptistpræst og forfatter til USAs Pledge of Allegiance.

En del kristne socialistiske bevægelser og politiske partier rundt om i verden grupperer sig i Internationalt Forbund af Religiøse Socialister. Det har medlemsorganisationer i 21 lande og repræsenterer 200,000 medlemmer.

Teologi
Kristne Socialister
Kristendom
Socialisme
Trinitit

Trinitit, også kendt som Atomit, er en betegnelse for det glasagtige mineral, der opstår efter en detonation af et kernevåben nær jordoverfladen. Trinitit opstår når varmen fra en prøvesprængning af et kernevåben smelter sten og mineraler til en glasagtig substans. Glasset består hovedsageligt af jordskorpens mest almindeligt forekommende mineraler som Siliciumdioxid og Feldspat. Trinitit er som regel grønligt, men kan forekomme i andre farver (alt efter mineralsammensætningen), og er middel radioaktivt. Trinitite har fået sit navn efter trinitytesten, verdens første prøvesprængning, efter hvilken det første gang blev observeret.
 
I slutningen af 1940'erne og begyndelsen af 1950'erne, blev mindre prøver af trinitit solgt til stensamlere, men i 1952 blev trinity-teststedet gravet op og den tilbageværende trinitit blev fjernet. Alligevel kan man i dag finde spor af trinitit ved teststedet, det er dog ulovligt at fjerne det fra området.

Mineraler
Våben
Ole Riber Rasmussen

Ole Riber Rasmussen (født 28. september 1955, død 11. februar 2017) var en dansk konkurrenceskytte og OL-medaljetager. Han har deltaget ved de Olympiske Lege fire gange, i 1984 - 1988 - 1992 og 1996. 

Ole Riber Rasmussens største resultat kom ved legene i Los Angeles, 1984, hvor han vandt sølv i skeetskydning, med et resultat på 196 point. Ved legene i Atlanta 1996 blev det til omskydning om 3 og 4 pladsen, hvor det blev til en 4 plads.

I 1998 tangerede han verdensrekorden ved et World Cup flugtskydningsstævne i Bologna, ved at ramme 224 ud af 225 duer.

Referencer 

Skytter fra Danmark
Olympiske sølvmedaljevindere fra Danmark
Bolívar (delstat)

Bolívar (spansk: Estado Bolívar) er en af Venezuelas 23 delstater (estaods). Hovedstaden er Ciudad Bolívar. Delstaten er i øvrigt opdelt i 11 kommuner (monicipios) og 37 sogn (parroquias).

Geografi 
Delstaten dækker et areal på 238.000 km², hvilket svarer til 26,2% af landets samlede areal og gør Bolívar til landets arealmæssigt set største delstat.

Delstaten er beliggende i den sydlige del af landet og grænser op til Brasilien.

Klimaet varierer grundet højdeforskelle: I lavtliggende zoner, ca. 50m over havet, er temperaturen mellem 26° og 28 °C; I mellemliggende zoner, ca. 800m, er temperaturen omkring 21 °C; og i højtliggende zoner, 2.800m (på tepuierne), er der 15 °C. Klimaet er ellers savanneklima og det store område, der hedder La Gran Sabana(den store savanne) og er beliggende i delstaten, tyder også på dette. Dog er der i den sydligste del nærmest regnskoven en del mere regn.

Historie 

Delstaten er opkaldt efter Simon Bolívar, som selvstæændiggjorde en række lande i Sydamerika, herunder Venezuela. Navneskiftet blev foretaget i 1901 fra estado Guyana(fra 1864). Navngivning til ære for Simon Bolívar gælder også delstatens hovedstad, hvorfra Simon Bolívar havde etableret basen for den aktion, der skulle frigøre de første "bolivarianske" lande (Venezuela, Colombia, Panama, Ecuador, Peru og Bolivia).

Turisme 

Blandt turismeatraktioner i delstaten er Salto del Angel. Delstaten har i øvrigt en række små vandfald.

Nationalparken Canaima ligger også inden for delstatens grænser. Parken i sig selv er en seværdighed, men måske især i kraft af tepuierne som findes der.

Eksterne henvisninger 

Delstaten Bolívars regering 

Delstater i Venezuela
Santa Elena de Uairén

Santa Elena de Uairén er en lille by i det sydlige Venezuela, staten Bolívar, ca. 15 km fra grænsen til Brasilien. Byen er hovedstad i kommunen Gran Sabana. Byens indbyggertal var i 2006 ca. 30.000.

Santa Elena er udgangspunktet for mange rejsende, der udforsker Canaima Nationalpark med blandt andet Roraima og Salto del Angel.

Grundet byens beliggenhed tæt på Brasilien sker der stor udveksling af varer, og byens ugentlige fredagsmarked er blandt andet med frugt, grønt og andre varer fra Brasilien.

I de omkringliggende områder findes der små samfund af indianske folk, der stadig stort set kun taler deres indianske sprog, Pemón. Et af disse områder, Manakrü, er endda en del af byen.

Referencer 

Byer i Venezuela
WCW vs. the World

WCW vs. The World var et videospil til Playstation konsollen, der blev udgivet af THQ og udviklet af Aki Corporation, fra 1997. Det var det første WCW spil nogensinde.

Baggrund 
Chris Benoit, Dean Malenko, Eddy Guerrero, The Giant, Hulk Hogan, Jeff Jarrett, Lex Luger, Lord Stephen Regal, Masahiro Chono, Ric Flair, Rick Steiner, Scott Steiner, Sting og Ultimo Dragon fra WCW medvirkede alle. Men derudover medvirkede også mange opdigtede wrestlere, der dog alle repræsenterede rigtige wrestlere – nogle mere tydelige end andre. Grunden til navneændringerne var for at undgå problemer med copyright til navnene. F.eks. medvirkede TAKA Michinoku som Black Belt, Kenta Kobashi som Sam Song, Tiger Mask som Jaguar Mask, Terry Funk som Major Tom og Keiji Mutoh som Mongol.

Computerspil fra 1997
PlayStation-spil
World Championship Wrestling
Paramaribo (by)

Paramaribo (i folkemunde Par'bo) er hovedstaden i Surinam i Sydamerika. Samtidig er den én af de 10 distrikter landet er opdelt i. Byen har  indbyggere. Den ligger ca. 15 km fra Atlanterhavet. Den historiske bydel af Paramaribo blev i 2002 optaget på UNESCOs Verdensarvsliste.

Historie 
Området, som var en handelspost startet af det nederlænderne, blev taget af briterne i 1630. I 1650 blev byen hovedstad i den nye engelske koloni. Området skiftede ofte ejer og i 1667 var det igen en hollandsk besiddelse. Den sidste koloniperiode inden selvstændigheden i 1975 var også hollandsk.

I januar 1821 ødelagde en brand byens centrum og over 400 huse andre bygninger.
En anden brand i september 1832 ødelagde endnu 46 huse i den vestlige del af byen.

Økonomi 
Byens primære eksportvarer er guld, bauxit, sukkerrør, ris, kakao, kaffe, rum og tropisk træ.

Interessante steder 
Paramaribos centrum er Uafhængighedspladsen (Onafhankelijkheidsplein), som indeholder både præsidentpaladset og regeringsbygningen. Pladsen har mange palmer. Andre steder er Surinams museum, møntmuseet og Fort Zeelandia (fra det 17. århundrede). Udover det er der flere andre bygninger fra kolonitiden.

Ligeledes er der mange forskellige religiøse bygninger pga. stor etnisk spredning. Der er to synagoger, mange moskeer, to hinduistiske templer, en hollandsk reformeret kirke og en romersk-katolsk katedral bygget i 1885 af træ.

Der er mange hoteller i byen. Det største er Torarica Hotel, som også indeholder et kasino.

Suriname har kun en biograf, som er placeret i hovedstaden.

Kendte personer fra Paramaribo 
 Clarence Seedorf – hollandsk fodboldspiller

Referencer 

Surinam
 
Verdensarvsområder i Nord- og Sydamerika
Sucre

Sucre er i henhold til Bolivias forfatning landets hovedstad, og er hjemsted for Bolivias Højesteret. Det bolivianske parlament og den bolivianske regering har dog hjemsæde i den administrative hovedstad La Paz. Sucre er endvidere hovedstad i departementet Chuquisaca. 

Sucre havde i 2006 ca. 250.000 indbyggere. Byen ligger i den sydlige del af landet i en højde af 2800 meter over havets overflade.

Byen blev grundlagt i 1538 under navnet Ciudad de la Plata de la Nueva Toledo. Efter afslutningen af Den bolivianske frihedskrig ændrede byen navn til det nuværende Sucre, opkaldt efter den bolivianske frihedshelt Antonio José de Sucre.

Den historiske bydel i Sucre blev i 1991 optaget på listen over Verdensarvområder.

Eksterne links 

Byer i Bolivia
Verdensarvsområder i Bolivia
Etableret i 1538
Bolivias politik
Erling Bjerno

Erling D. Bjerno (født 25. december 1929, død 24. august 2019) var en dansk komponist og organist.

Erling D. Bjerno blev uddannet organist og var i årene 1967-1996 ansat ved Ansgar Kirke i Aalborg. I samme periode var han ansat som lærer ved Nordjysk Musikkonservatorium.
Som komponist var han delvis selvlærd. Han debuterede i 1961 med sin 1. symfoni. Da kabaretteatret Svalegangen åbnede i Århus i 1963, var han teatrets komponist og pianist i en sæson. Efterfølgende havde han en omfattende produktion i mange genrer. Foruden undervisningsmusik, kammermusik, korværker og teater-, radio- og TV-musik har han skrevet symfonier, operaer, oratorier, messer og kantater.

Han skrev i en traditionel stil, som ikke altid blev vel modtaget af anmelderne. Alligevel har han ikke skrevet til skrivbordsskuffen, men fået sin musik opført i mange sammenhænge.

Udvalgte musikværker 
 Musik til Hieronimus Justesen Ranch's komedie Karrig Nidding fra ca. 1600 (1969)
 Stygge Krumpen (friluftsspil 1984)
 Jeppe på Bjerget (film med bl.a. Buster Larsen som Jeppe)
 Nederlaget (Århus Teater)
 Toreadoren (Ballet på Det kgl. Teater)
 Jeanne d'Arc (Ålborg Teater)
 Stenskibet (Jelling Vikingespil 1990)
 Swietoslawa (Jelling Vikingespil 1993)
 Knud den Store (Jelling Vikingespil 1995)
 Mellem Himmel og Helvede – De 7 dødssynder (Vitskøl Kloster Spillene 1995)
 Værkliste på SNYK

Kilder m.m. 
 Edition S 
 Opera 
 Kort omtale og billede 
 Århus Teater 1 
 Århus teater 2 
 

Komponister fra Danmark
Klassiske komponister fra det 20. århundrede
Danskere i 1900-tallet
Babsk

Babsk er en landsby i det centrale Polen i voivodskabet Łódź, beliggende mellem Warszawa og Łódź, ved floden. Indbyggertallet er pr. 2005 på 690. Byen blev grundlagt i det 14. århundrede.

Eksterne henvisninger 

 Side om Babsk.  
 Kort

Landsbyer i Polen
Kunstwollen

Kunstwollen (ty.), kunstnerisk villen, er et begreb inden for kunsthistorien, der blev præget af Alois Riegl og viderebearbejdet af Erwin Panofsky. Det blev introduceret i forhold til problemet om kunstnerisk form. Begrebet er influeret af hegelianisme og spiller samtidig på Friedrich Nietzsches ide om "viljen til magt".

Det indgår i sammenhænge, hvor dets funktion er ikke så meget deskriptivt som foreskrivende. Det er påstanden om, at fjerntliggende eller fremmede dokumenter kan åbnes ud fra abstrakte principper. Således er erfaringen af barokken ikke så meget en historisk afdækkelse som en undersøgelse af typer og faser. Det er generkendelsen af transhistoriske mønstre, der muliggør indholdet af begreber som epoker, spring og medier.

Litteratur 
 Alois Riegl, Stilfragen, Berlin 1893.

Kunsthistorie
Kai Aage Bruun

Kai Aage Bruun (23. januar 1899 i København – 11. maj 1971 på Frederiksberg) var en dansk musikforsker, administrator, forfatter og komponist. 

Bruun voksede op i et musikalsk hjem i København. Faderen var cellist i Det Kongelige Kapel og lærer ved Det Kongelige Danske Musikkonservatorium. Moderen var søster til komponisterne Roger Henrichsen og Edgar Henrichsen og Kai Aage dermed fætter til jazzpianisten Børge Roger-Henrichsen. Bruun begyndte allerede som 6-årig at spille cello, blev student 1917 fra Østre Borgerdyd Gymnasium, var en tid på musikalsk studieophold i Leipzig, men valgte at studere musikvidenskab. Han var dog også deltager i det praktiske musikliv: 1925 som medstifter af Studentermusikforeningen hvor han dirigerede et par år; 1926-1927 som dirigent i Studentersangforeningen og senere, 1930-1931, som dirigent i Akademisk Orkester. Desuden virkede han som musikanmelder og assistent på Musikhistorisk Museum. I sine unge år assisterede han som cellist i Det Kongelige Kapel og Tivolis Symfoniorkester.

1927 var han imidlertid blevet ansat i statsradiofonien som programsekretær, og indledte hermed en over 30-årig tilknytning til et medium hvor hans evner som formidler kom til fuld udfoldelse gennem talrige foredrag og udsendelser af oplysende musikkulturel karakter. I 1949 blev han souschef, fra 1951-1955 chef for DR’s musikafdeling og derefter virkede han endnu en halv snes år som musikkonsulent.

I 1969 udgav Bruun sit hovedværk Dansk musiks Historie, men han havde tidligere skrevet andre musikværker. Bl.a. Om Schuberts Liv og Værker (1928), Tre Komponister (Haydn, Kuhlau, Carl Nielsen – 1932), Musikkens Grundbegreber (1942), Musikordbog (1943), Kammermusik fra Haydn til den unge Beethoven (1960) og Kammermusik fra Beethoven til Schubert (1962) foruden talrige artikler i tidsskrifter og dagblade m.m.

Som komponist var hans virke begrænset til en række korsange og romancer samt nogle bearbejdelser af kammermusik fra 1700-tallet. Han var Ridder af Dannebrog.

Kilder m.m. 
 Kraks Blå Bog 1957
 Dansk biografisk Leksikon 1979
 Musikken Mestre b. 2 af Ejnar Jacobsen og Vagn Kappel 1947

Eksterne henvisninger 
 

Komponister fra Danmark
Klassiske komponister fra det 20. århundrede
Faglitterære forfattere fra Danmark
Biografiforfattere fra Danmark
Riddere af Dannebrog
Musikkritikere fra Danmark
Personer i Kraks Blå Bog (afdøde)
Dansksprogede forfattere fra Danmark
Andrew Loog Oldham

Andrew Loog Oldham (f. 29. januar 1944 i London) er en engelsk producer der bedst er kendt for sit arbejde med The Rolling Stones fra 1963  til 1967 . Han var også ansvarlig for at Mick Jagger og Keith Richards begyndte at skrive deres egne sange. 

Han opdagede Marianne Faithful i 1964 og gav hende sangen "As Tears Go By" som han havde skrevet i fællesskab med Mick Jagger og Keith Richards .

Referencer

Eksterne henvisninger 
 Officiel hjememside 
 imdb side om Oldham

Personer fra England
Medlemmer af The Rolling Stones
Barloworld

Barloworld var et professionelt cykelhold fra Storbritannien, holdet var aktiv fra 2003 til 2009.
Barloworld deltog i UCI Continental Circuits og i visse UCI ProTour-løb som wildcard. Holdet blev oprettet i 2003 med hovedsageligt sydafrikanske ryttere. Sportsdirektør var Claudio Corti, og holdkaptajnen var Robert Hunter.

Barloworld blev udvalgt til at være med til Tour de France 2007, som det første engelske hold i 20 år, holdet deltog også i 2008, med bl.a. Chris Froome på holdet.

2009

Rytterne

Sejre 2007

Udstyr 
 Beklædning: Cannondale
 Cykler: Cannondale
 Gear: Cannondale og Campagnolo
 Hjul: Cannondale

Eksterne links 
 Officielle hjemmeside

Ophørte cykelhold fra Storbritannien
Etableret i 2003